**Վիլլիան Ժոզե դա Սիլվա** (պորտ.՝ Willian José da Silva, նոյեմբերի 23, 1991(1991-11-23), Պորտու Կալվու, Ալագոաս, Բրազիլիա), բրազիլացի ֆուտբոլիստ, «Ռեալ Սոսիեդադի» հարձակվող։

Կենսագրություն
--------------

Վիլլիան Ժոզեն ֆուտբոլով զբաղվել սկսել է բրազիլական ԿՌԲ ակումբում։ 2007 թվականին տեղափոխվել է «Գրեմիո Բարուերի» ակումբ, որի կազմում 2009 թվականի օգոստոսի 1-ին նշել է իր նորամուտը Սերիա Ա-ում՝ փոխարինման դուրս գալով «Բոտաֆոգո» ակումբի դեմ արտագնա խաղի վերջում։ 2010 թվականի հունվարի 17-ին Վիլլիան Ժոզեն խփել է իրա առաջին գոլը պռոֆեսիոնալ մակարդակում՝ աչքի ընկնելով «Սերտանզինյու» ակումբի դեմ խաղում, որն անցկացվում էր Սան-Պաուլոյի առաջնության շրջանակներում։ Սերիա Ա-ում իր առաջին գոլը խփել է նույն թվականի մայիսի 9-ին՝ հավասարեցնելով հաշիվը «Ավաի» ակումբի դեմ արտագնա խաղում։

2010 թվականի առաջնության արդյունքներով, որում Վիլլիան Ժոզեն խփել էր 6 գոլ, «Գրեմիո Բարուերին» դուրս է մնացել Սերիա Ա-ից, իսկ ֆուտբոլիստը տեղափոխվել է Ուրուգվայի «Դեպորտիվո Մալդոնադո», որտեղից հետագայում վարձավճարով տեղափոխվել է բրազիլական և իսպանական տարբեր ակումբներ։ 2011 թվականի փետրվարին Վիլլիան Ժոզեն տեղափոխվել է «Սան Պաուլու»։ Առաջին մրցաշրջանում նա մեկնարկային կազմում իր տեղը զիջել է Լուիս Ֆաբիանոյին և Դագոբերտոյին։

2012 թվականի դեկտեմբերի 13-ին Վիլլիան Ժոզեն տեղափոխվել է «Գրեմիո», իսկ 2013 թվականի մայիսին՝ «Սանտոս» ակումբ։ 2013 թվականի Սերիա Ա-ում նա պարբերաբար խաղացել է և խփել 5 գոլ՝ այդ թվում գրավելով նաև «Կորինթիանսի» դարպասը, որը «Սանտոսի» ամենասկզբունքային հակառակորդն է։

2014 թվականի հունվարի 8-ին Վիլլիան Ժոզեն դարձել է «Ռելա Մադրիդ» խաղացող և ուղարկվել ակումբի 2-րդ թիմ, որը հանդես էր գալիս Սեգունդայում։ Մարտի 15-ին նա ձևակերպել հեթ-տրիկ «Ռեկրեատիվո» ակումբի դեմ խաղում, ինչի շնորհիվ ընդգրկվել է «Ռեալի» հիմնական կազմում։ 2014 թվականի մայիսի 11-ի Վիլլիան Ժոզեն «Ռեալի» հիմնական կազմում կատարել է իր նորամուտը Պրիմերիայում՝ փոխարինելով Կազեմիրոյին «Սելտայի» դեմ խաղի 69-րդ րոպեին։ Դա եղել միակ դեպքը, երբ բրազիլացին խաղացել է «Ռեալի» հիմնական ազմում։

2014 թվականի հունիսին Վիլլիան Ժոզեն տեղափոխվել է Սեգունդայում հանդես եկող «Ռեալ Սարագոսա», որի կազմում մրցաշրջանի ընթացքում խփել է 10 գոլ։ 2015 թվականի հուլիսի 30-ին բրազիլացին տեղափոխվել է «Լաս-Պալմաս», որը վերադարձել էր Պրիմերա։ 2015 թվականի դեկտեմբերի 12-ին նա խփել է իր առաջին գոլը Պրիմերայում, որը դարձել է միակ և հաղթական գոլը «Բետիսի» դեմ տնային խաղում։ 2015/16 մրցաշրջանում նա խփել է 9 գոլ՝ այդ թվում գրավելով նաև «Բարսելոնայի» և Մադրիդի «Ռեալի» դարպասները։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Botafogo 2 - 1 Grêmio Barueri» (անգլերեն) — transfermarkt.com. Վերցված է 21 июня 2016-ին.
3. ↑  No interior, Sertãozinho empate com Barueri e Azulão vence Paulista (In the countryside, Sertãozinho draws with Barueri and *Azulão* beats Paulista); Globo Esporte, 17 January 2010 (պորտուգալերեն)
4. ↑  «Avaí Futebol 6 - 1 Grêmio Barueri» (անգլերեն) — transfermarkt.com. Վերցված է 21 июня 2016-ին.
5. ↑  «Santos FC 1 - 1 Corinthians» (անգլերեն) — transfermarkt.com. Վերցված է 21 июня 2016-ին.
6. ↑  «Recreativo Huelva 2 - 3 Real Madrid» (անգլերեն) — transfermarkt.com. Վերցված է 21 июня 2016-ին.
7. ↑  «Celta de Vigo 2 - 0 Real Madrid» (անգլերեն) — transfermarkt.com. Վերցված է 21 июня 2016-ին.
8. ↑  «UD Las Palmas 1 - 0 Real Betis Balompié» (անգլերեն) — transfermarkt.com. Վերցված է 21 июня 2016-ին.
9. ↑  «UD Las Palmas 1 - 2 FC Barcelona» (անգլերեն) — transfermarkt.com. Վերցված է 21 июня 2016-ին.
10. ↑  «UD Las Palmas 1 - 2 Real Madrid» (անգլերեն) — transfermarkt.com. Վերցված է 21 июня 2016-ին.

Արտաքին հղումներ
----------------

* Վիլլիան Ժոզե պրոֆիլը BDFutbol կայքում
* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վիլլիան Ժոզե» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · BDFutbol · FootballDatabase.eu · Sambafoot · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |